OpenLLM-France/wikimedia huggingface dataset:
# Adams (cràter)

El cràter Adams és un cràter d'impacte lunar que està localitzat en una secció accidentada al sud-est de la Lluna, prop del limbe lunar. Es troba al sud-oest del cràter Legendre. Al nord-oest estan els cràters Hase i Petavius, i al sud-oest està el cràter Furnerius. La vora d'Adams té una forma circular però alguna cosa desgastat pels cràters d'impacte existents. Hi ha una protuberància al final de la paret del sud. El pis és regular, sense protuberàncies significants i solament petits cràters.
Al sud-oest del cràter Adams hi ha un sistema d'esquerdes denominades Rimae Hase. L'esquerda més llarga segueix un curs cap al sud-est.

## Cràters satèl·lit

Per convenció aquestes característiques s'identifiquen en els mapes lunars localitzant la lletra en el punt mitjà de la vora del cràter que està més prop del cràter Adams.
| Adams | Latitud | Longitud | Diàmetre |
| B | 31.5° S | 65.6° E | 28 km |
| C | 32.3° S | 65.5° E | 10 km |
| D | 32.5° S | 71.6° E | 42 km |
| M | 34.8° S | 69.2° E | 24 km |
| P | 35.2° S | 71.0° E | 24 km |

## Vegeu també

* Llista de cràters de la Lluna
* Selenografia

## Bibliografia

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* Adams Gazetteer of Planetary Nomenclature. International Astronomical Union (IAU).
* Localització del cràter Adams
* Mapa LROC
# Adams (cognom)

Adams és un cognom comú d'origen anglès, escocès i jueu, que etimològicament significa "fill d'Adam".

## Persones amb el cognom Adams
### Polítiques i advocats

* Abigail Adams (1744-1818), EUA Primera dama
* Gerry Adams (nascut el 1948), polític republicà irlandès, President de Sinn Féin
* John Adams (1735-1826), segon President dels EUA
* John Quincy Adams (1767-1848), sisè President dels EUA

### Esports

* Hassan Adams (nascut el 1984), jugador de bàsquet americà
* Philippe Adams (nascut el 1969), belga conductor de F1, 2 GP amb Lotus el 1994

### Literatura i periodisme

* Douglas Adams (1952-2001), còmic britànic escriptor i dramaturg radiofònic, autor de les sèries The Hitchhiker's Guide to the Galaxy

### Música

* Bryan Adams (nascut el 1959), cantant canadenc, guitarrista, i compositor
* John Adams (nascut el 1947), compositor minimalista americà
* John Luther Adams (nascut el 1953), compositor americà
* Victoria Adams (nascuda el 1974), nom de naixement de la cantant de pop britànic "Posh Spice" Victoria Beckham

### Arts visuals i fotografia

* Ansel Adams (1902-1984), fotògraf estatunidenc
* Charles Adams (1912-2008), fotògraf britànic
* Neal Adams (nascut el 1941), artista de còmic estatunidenc

### Teatre i televisió

* Amy Adams (nascut el 1974), actriu estatunidenca
* Don Adams (1923-2005), actor estatunidenc
* Nick Adams (1931-1968), actor i guionista estatunidenc
* Patrick J. Adams (nascut el 1981), actor canadenc

### Ciència, medicina, i enginyeria

* Arthur Adams (1820-1878), metge i naturalista britànic
* Charles Hitchcock Adams (1868-1951), EUA astrònom
* Donald Keith Adams (1902-1960) psicòleg americà que experimentava amb gats
* Edward Dean Adams (1846-1931), enginyer, financer, i científic, enginyer a la central hidroelèctrica de les Cascades del Niàgara, destinatari el 1926 de la medalla John Fritz
* Johann Friedrich Adam (1780-1838), botànic conegut per l'abreviatura d'autor "Adams"
* John Couch Adams (1819-1892), astrònom i matemàtic britànic
* Walter Sidney Adams (1876-1956), astrònom americà

### Altres

* Nathan Adams (nascut el 1991), programador de videojoc britànic i dissenyador.
* Weaver W. Adams (1901-1963), Jugador d'escacs americà

## Notes

* ↑ «Last name: Adams». Surname Database. Arxivat de l'original el 12 agost 2010. [Consulta: 31 agost 2011]. «This interesting surname is a patronymic of Adam....»
* ↑ «National Portrait Gallery - Charles Adams». npg.org.uk.
* ↑ Honor For E. D. Adams: Engineers to Award the John Fritz Medal for Niagara Development. (17 març 1926).
# Adams (Dakota del Nord)

Adams és una població dels Estats Units a l'estat de Dakota del Nord. Segons el cens del 2000 tenia 203 habitants.

## Demografia

Segons el cens del 2000, Adams tenia 203 habitants, 87 habitatges, i 60 famílies. La densitat de població era de 79,2 hab./km².
Dels 87 habitatges en un 34,5% hi vivien nens de menys de 18 anys, en un 58,6% hi vivien parelles casades, en un 6,9% dones solteres, i en un 29,9% no eren unitats familiars. En el 28,7% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,87.
Per edats la població es repartia de la següent manera: un 26,1% tenia menys de 18 anys, un 5,4% entre 18 i 24, un 22,7% entre 25 i 44, un 16,7% de 45 a 60 i un 29,1% 65 anys o més.
L'edat mediana era de 42 anys. Per cada 100 dones de 18 o més anys hi havia 92,3 homes.
La renda mediana per habitatge era de 25.938 $ i la renda mediana per família de 30.750 $. Els homes tenien una renda mediana de 29.750 $ mentre que les dones 15.833 $. La renda per capita de la població era de 14.224 $. Entorn del 12,3% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adams». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Adams». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Acetat de glatiramer

L'acetat de glatiramer és un medicament que pertany a la família dels inmunomoduladors i s'usa en el tractament de l'esclerosi múltiple. Va ser inventat per Ruth Arnon. La seva fórmula química és C$_{25}$H$_{45}$N₅O$_{13.}$
El seu ús va ser aprovat per la FDA dels Estats Units per reduir la freqüència de les recaigudes en els pacients d'esclerosi múltiple que hagin presentat almenys dos episodis de reagudització de la malaltia en els últims 2 anys. S'administra per via subcutània a una dosi de 20 mg una vegada al dia. Es ven amb el nom comercial de Copaxone. Encara que sembla disminuir el nombre de recaigudes, el fàrmac no ha demostrat eficàcia a retardar l'evolució de la discapacitat que s'associa a la malaltia.
L'acetat de glatiramero és un pèptid sintètic creat mitjançant la polimerització dels aminoàcids glutamat, alanina, lisina i tirosina, formant una estructura química molt semblant a la proteïna bàsica que forma la mielina del sistema nerviós. El pes molecular mitjà de la molècula és 6.4 kD.

## Referències

* ↑ Información del Copaxone.
* ↑ El acetato de glatiramer no consigue efectos importantes en el tratamiento de la esclerosis múltiple.
* ↑ «Informe sobre el acetato de glaciramer.». Arxivat de l'original el 2014-06-06. [Consulta: 11 maig 2017].
# Agnès d'Alemanya

Agnès d'Alemanya (1072/3 – 24 de setembre de 1143), també coneguda com a Agnès de Waiblingen, va ser un membre imperial de la dinastia Saliana. Amb el seu primer matrimoni va ser Duquesa consort de Suàbia i amb el seu segon matrimoni consort marcgravina d'Àustria.

## Família

Era filla d'Enric IV del Sacre Imperi Romanogermànic, i de Berta de Savoia. El seu germà va ser Enric V del Sacre Imperi Romanogermànic.

## Fills
### Primer matrimoni

En el seu primer matrimoni, ja l'any 1079, als set anys, Agnès va ser compromesa amb Frederic I Duc de Suàbia, un membre de la dinastia Casa de Hohenstaufen. La parella va formalitzar el seu casament l'any 1086, van tenir 11 fills:
* Hedwig (1088–1110), que es casà amb Frederic, Comte de Legenfeld
* Berta (1089–1120), que es casà amb Adalbert, Comte d'Elchingen
* Frederic II de Suàbia
* Hildegarda
* Conrad III d'Alemanya
* Gisela
* Enric (1096–1105)
* Beatriu (1098–1130), que va ser una abadesa
* Cunegunda (1100–1120/1126), esposa d'Enric X, Duc de Baviera (1108–1139)
* Sofia, casada amb un comte Adalbert
* Fides-Gertrudis, casada amb Armand III de Stahleck, Comte Palatí del Rin

### Segon matrimoni

A la mort de Frederic el 1105, Agnès es casà amb Leopold III (1073-1136), el Marcgravi d'Àustria (1095-1136). Segons la llegenda, durant una cacera Leopold va trobar un vel que Agnès havia perdut i això va instigar la fundació per part d'Agnes del Monestir de Klosterneuburg (Stift Klosterneuburg)
Els fills d'aquest segon matrimoni van ser::
* Leopold IV, Duc de Baviera
* Enric II d'Àustria
* Berta, casada amb Enric de Regensburg
* Agnès de Babenberg, considerada una gran bellesa en el seu temps i casada amb Władysław II de Polònia
* Ernest
* Uta, esposa de Liutpold de Plain
* Otto de Freising, bisbe i biògraf
* Conrad II d'Àustria, Arquebisbe de Salzburg, Bisbe de Passau, i Arquebisbe de Salzburg
* Elisabet, cadada amb Armand, Comte de Winzenburg
* Judit de Babenberg, m. c. 1133 Guillem V de Montferrat.
* Gertrudis, casada amb Vladislau II de Bohèmia
Segons la Continuació de les Cròniques de Klosterneuburg, encara van tenir set fills més que moriren a la infantesa.
El 1125, en morir sense fills el germà d'Agnès, Enric V de l'Imperi Romanogermànic, li va deixar un immens títol al·lodial que incloïa Waiblingen.
El 1127, el fill d'Agnès, Conrad III, va ser elegit com el rival del rei d'Alemanya pels oponents al partit saxò de Lotar III. Quan morí Lotar el 1137, Conrad va ser elegit rei.

## Fonts

* Karl Lechner, Die Babenberger, 1992.
* Brigitte Vacha & Walter Pohl, Die Welt der Babenberger: Schleier, Kreuz und Schwert, Graz, 1995.
* Ancestral Roots of Certain American Colonists Who Came to America Before 1700 by Frederick Lewis Weis, Line 45-24
* I.S. Robsinson, Henry IV of Germany, 1056-1106 (Cambridge 2003).
* H. Decker-Hauff, Die Zeit der Staufer, vol. III (Stuttgart, 1977).

## Notes

* ↑ Robinson, Henry, p. 266
* ↑ Robinson, Henry, pp. 189, 223.
* ↑ Decker-Hauff, Zeit der Staufer, III, p. 350.
* ↑ Robinson, Henry, p. 330.
* ↑ Robinson, Henry, p. 332.
* ↑ Decker-Hauff, Zeit der Staufer, III, p. 346
# Agnès Visconti

Agnès Visconti (en italià: Agnese Visconti) (Milà, Senyoriu de Milà, 1362 - Màntua, Senyoriu de Màntua, 1391) fou una princesa de Milà de la família Visconti que va esdevenir senyora consort de Màntua.

## Orígens familiars

Va néixer vers el 1362 a la ciutat de Milà sent la filla de Bernabé Visconti i Beatriu della Scala. Fou neta per línia paterna d'Esteve Visconti i Valentina Doria, i per línia materna de Mastino II della Scala i Taddea de Carrara.
Fou germana, entre d'altres, de Taddea Visconti, casada amb Esteve III de Baviera; Viridis Visconti, casada amb Leopold III d'Habsburg; Marc Visconti; Caterina Visconti, casada amb el seu cosí Joan Galeàs Visconti; Velentina Visconti, casada amb Pere II de Lusignan; i Anglèsia Visconti, casada amb Joan II de Lusignan.

## Núpcies i descendents

El 1375 es concretà el matrimoni entre Agnès i Francesc I Gonzaga, rebent Agnès de dot les ciutats de Parma, Cremona, Brèscia i Bèrgam. El matrimoni es realitzà el 1380 i d'aquesta unió nasqué una filla:
* Alda Gonzaga (?-1405), casada el 1405 amb Francesco II Novello da Carrara

## Mort

Agnès fou acusada d'adulteri per part del seu marit i fou condemnada a mort i decapitada juntament amb el seu amant Antonio da Scandiano el febrer de 1391. No es té constància certa que aquesta acusació fos certa i molts historiadors apuntent a raons polítiques la mort d'Agnès, ja que Lluís II Gonzaga es casà dos anys després de la mort d'aquesta amb Margarida Malatesta, estrenyent així la seva aliança amb Rimini contra els Visconti.

## Referències

* ↑ Agnese Visconti
* ↑ «Francesco I. Quarto Capitane Generale di Mantova». Arxivat de l'original el 2007-09-27. [Consulta: 8 agost 2008].

## Enllaços externs

* (anglès) http://genealogy.euweb.cz/italy/visconti2.html
# Alberto Nisman

Alberto Nisman (castellà: Natalio Alberto Nisman) (Buenos Aires, 5 de desembre de 1963 - Torres Le Parc Puerto Madero, 17 de gener de 2015) va ser un advocat argentí que va treballar com a fiscal federal, que destacà per ser el cap de la investigació de l'atemptat de 1994 del centre jueu a Buenos Aires, en què van morir 85 persones, el pitjor atac terrorista a la història de l'Argentina. El 18 de gener de 2015, Nisman va ser trobat mort a la seva casa de Buenos Aires.

## Referències

* ↑ «Sepultan restos de Nisman en cementerio judío tras emotivo cortejo fúnebre» (en castellà). Emol.com [Santiago de Chile], 29-01-2015 [Consulta: 30 gener 2015].
* ↑ «Jewish centre bombing: Argentine prosecutor Nisman found dead». BBC News, 19-01-2015.
* ↑ "An explosion within an explosion", The Economist, UK, Jan. 19, 2015
* ↑ «Muerte de Nisman: la media hora que es un agujero negro en la causa» (en castellà). Ifnojus Noticias, 11-02-2015. [Consulta: 8 juliol 2015]. «El médico de Swiss Medical ... no tenía dudas de que se trataba de una muerte violenta...»
* ↑ «Los enigmas del caso Nisman» (en castellà). La Nacion, 09-03-2015. Arxivat de l'original el 8 de juliol 2018. [Consulta: 8 juliol 2015]. «23 hs - Llega la ambulancia de Swiss Medical y constantan la muerte.»
# Alexander Rueb

Alexander Rueb (La Haia, 27 de desembre de 1882 – 2 de febrer de 1959), fou un advocat, i compositor, dirigent i jugador d'escacs neerlandès, el primer president de la FIDE.

## Dirigent d'escacs

Fou un dels fundadors de la Federació Internacional d'escacs, (a París, el 20 de juliol de 1924), i en fou elegit el primer president. Ocupà el càrrec fins al 1949, quan fou succeït per en Folke Rogard. A més, entre 1923 i 1928, fou president de la Federació Neerlandesa d'Escacs

## Altres activitats

Rueb tenia una gran i coneguda biblioteca, que fou destruïda per les bombes el 1945, però la va poder reconstruir després de la II Guerra Mundial. La col·lecció va passar a la Biblioteca de la Universitat d'Amsterdam després de la seva mort.
Rueb fou també una figura important en el camp dels estudis de finals, i va publicar de forma simultània dos llibres de referència en aquest camp: De Schaakstudie (Gouda, 1949–1955, 5 vols.) i els cinc volums compilats de Bronnen van Schaakstudie.
Actualment, una companyia neerlandesa que duu el seun nom, la Alexander Rueb Vereniging voor Schaakeindspelstudie (ARVES), és l'entitat que publica la revista EG, l'única enfocada exclusivament a l'estudi dels finals d'escacs.

## Referències

* ↑ Lloc web de la Federació Neerlandesa d'Escacs (neerlandès)

## Bibliografia

* Hooper, David; Whyld, Kenneth. The Oxford Companion to Chess. 2. Oxford University Press, 1992, p. 348. ISBN 0-19-280049-3.
* Keene, Raymond D. Golombek's Encyclopedia of Chess. Crown Publishing, 1977, p. 281. ISBN 0-517-53146-1. «Rueb, Alexander»

## Vegeu també

* Fundació de la FIDE
# Abarema langsdorfii

Abarema langsdorfii és una espècie de llegum del gènere Abarema de la família Fabaceae. La planta es troba a l'ecoregió de la Mata Atlàntica, al sud-est del Brasil.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)

## Vegeu també

* Llista de plantes natives de la Mata Atlàntica
# Acanthopagrus latus

Acanthopagrus latus és un peix teleosti de la família dels espàrids i de l'ordre dels perciformes.

## Morfologia

Pot arribar als 50 cm de llargària total.

## Distribució geogràfica

Es troba des de les costes del Golf Pèrsic fins a les de l'Índia, les Filipines, Japó i Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* 1 2 «Acanthopagrus latus» (en anglès). FishBase. Froese, Rainer; Pauly, Daniel (editors).
# Ali Krieger

Ali Krieger és una defensa de futbol amb 91 internacionalitats i un gol pels Estats Units. És campiona del món amb la selecció, a la que va debutar al 2008, i ha participat en un altre Mundial i als Jocs Olímpics de Rio 2016.
Ha jugat a diverses lligues dels Estats Units, i també a Europa a les primeres divisions d'Alemanya i Suècia. Amb el 1.FFC Frankfurt va guanyar el triplet a la temporada 2007/08, incloguent la Lliga de Campions.
Actualment juga al Orlando Pride, a la NWSL.

## Trajectòria

| Temporades | Lliga | Club | P | G | Actualitzat |
| | D3 | Prince William Sparklers |
| 2003 - 2006 | D3 | Penn State Nittany Lions | 87 | 11 |
| 2005 | D2 | Northern Virginia Majestics | 01 | 00 |
| 2006 - 2007 | D2 | Washington Freedom | 07 | 00 |
| 07/08 - 12/13 | D1 | 1.FFC Frankfurt | 69 | 02 |
| 2009 | D1 | Washington Freedom (cessió) | 11 | 00 |
| 2013 - 2016 | D1 | Washington Spirit | 66 | 04 | 19/11/2016 |
| 2013 | D1 | Tyresö FF (cessió) | 07 | 00 |
| 2017 - act. | D1 | Orlando Pride |
| 2003 - 2004 | Selecció sub-19 | Selecció sub-19 | 04 | 00 |
| 2008 - act. | Selecció absoluta | Selecció absoluta | 96 | 01 | 13/11/2016 |

## Palmarès

* Competició
* Títols — Seleccions nacionals ||||||||||||||
* 1 Mundial
* 2 Copes d'Algarve
* Títols — Clubs ||||||||||||||
* 1 Lliga de Campions
* 1 Lliga Semiprofessional
* 1 Lliga
* 2 Copes
* Reconeixements — Premis ||||||||||||||
* Reconeixements — Seleccions de jugadores ||||||||||||||
* Onze ideal de la Lliga Professional

## Referències

* ↑ US Soccer
* ↑ «FIFA». Arxivat de l'original el 2016-05-12. [Consulta: 30 juliol 2016].
* ↑ Equalizer Soccer
# Alberto Bernardino Ohaco

Alberto Bernardino Ohaco (Avellaneda, 12 de gener de 1884 - 8 de març de 1950) fou un futbolista argentí dels anys 1910 i 1920. És considerat un dels futbolistes més important de la història del futbol argentí. Defensà els colors del Racing Club de Avellaneda de la seva ciutat natal, club del que el seu pare n'havia estat un dels fundadors. Amb aquest club guanyà vuit títols de lliga, set d'ells consecutius entre 1913 i 1919. També fou quatre cops màxim golejador del campionat entre 1912 i 1915. Marcà un total de 244 gols per al seu club, essent el màxim golejador en la història de la institució (a data de 2011). Fou internacional amb la selecció argentina entre 1912 i 1918. Disputà les dues primeres edicions de la Copa Amèrica de futbol els anys 1916 i 1917.

## Palmarès

* Campionat argentí de futbol:)1913, 1914, 1915, 1916, 1917, 1918, 1919, 1921)
* Copa de Honor Cousenier (1913)
* Copa de Honor Municipalidad de Buenos Aires (1913, 1915, 1917)
* Copa Ibaguen: (1913, 1914, 1916, 1917, 1918)
* Màxim golejador del campionat argentí de futbol (1912, 1913, 1914, 1915)

## Referències

* ↑ Una Academia de fútbol Arxivat 2006-01-14 a Wayback Machine. a Olé (castellà)
* ↑ Copa Amèrica 1916 a rsssf.com
* ↑ Copa Amèrica 1917 a rsssf.com

## Enllaços externs

* Perfil a Futbol Factory (castellà)
* Perfil a Racing Club Arxivat 2012-03-25 a Wayback Machine. (castellà)
# Aliança MOD

Aliança MOD fou l'aliança establerta entre polítics i militars somalis dels subclans Marehan, Ogadeni i Dhulbahante del grup de clans Darod, per assolir el poder en un cop d'estat a Somàlia el 1969 sota la direcció del general Siad Barre. Si bé alguns dels militars eren comunistes, altres van donar suport al cop d'estat per lleialtat de clan. L'aliança no va tenir mai vida jurídica però va subsistir de fet fins al 1991, amb la caiguda de Barre, i encara després fins al 1992, amb l'esperança del retorn al poder.

## Referències

* ↑ Makhubela, L. Conflict resolution in Somalia : learning from failed mediation processes (en anglès). University of Pretoria, 2010 [Consulta: 10 gener 2021].
# Adriana van Ravenswaay

Adriana van Ravenswaay (Hilversum, 1816 - 1872), fou una pintora neerlandesa.

## Biografia

Va ser germana del pintor Johannes van Ravenswaay (1815-1849), i com el seu germà, segurament, va rebre classes de dibuix i pintura per part del seu oncle Jan van Ravenswaay.
És coneguda pels seus bodegons de fruita i flors realitzats en Hilversum.

## Referències

* 1 2 «Adriana van Ravenswaay» (en neerlandès). Rijksbureau voor Kunsthistorische Documentatie. Arxivat de l'original el 2014-04-20. [Consulta: 17 abril 2016].
# Al-Monitor

Al-Monitor és un diari digital llançat al febrer de 2012 per Jamal Daniel amb seu a Washington DC. Informa i analitza l'actualitat de l'Orient Mitjà amb continguts originals i traduïts. Està associat amb mitjans de comunicació de les principals agències de notícies dels països a l'Orient Mitjà. Entre els mitjans associats hi ha El Khabar, Al-Masry Al-Youm, Azzaman, Calcalist, Yediot Aharonot, Al-Qabas, An-Nahar, As-Safir, Al-Hayat, Al-Iktissad Wal-Aamal, Habertürk, Milliyet, Radikal, Sabah, Taraf, Al Khaleej, i Al-Tagheer.
El columnista de The Washington Post Mark Fisher defineix Al-Monitor com «una publicació digital inavaluable per seguir l'Orient Mitjà». El gener de 2013, el redactor de The Independent Ian Burrell va definir Al-Monitor com «un lloc web ambiciós que reuneix els comentaris de distingits escriptors de tota la regió». El 2014 l'Institut Internacional de Premsa va atorgar a Al-Monitor del Premi Pioner dels Mitjans Lliures afirmant que els seus «reportatges i anàlisi únics exemplifiquen el paper inestimable que els mitjans de comunicació innovadors i vigorosament independents poden jugar en temps de canvi i convulsió».
Alguns comentaristes han al·legat que Al-Monitor segueix l'agenda dels governs de l'Iran i Síria i de Hesbol·là. El 2011, el fundador d'Al-Monitor Jamal Daniel va comprar el 20% d'As-safir, descrit per The New York Times com una «diari libanès pro-Assad». S'afirma que el mateix Daniel ha estat amic proper del ministre d'exteriors siri Walid al-Moallem quan era l'enviat de Síria als EUA.

## Referències

* ↑ «About». The Levant Foundation. Arxivat de l'original el 2017-10-10. [Consulta: 17 desembre 2014].
* ↑ «About Us». Al-Monitor.
* ↑ Fisher, Max «What then-U.S. national security adviser for Iran says about 'Argo'». The Washington Post, 22-10-2012.
* ↑ Burrell, Ian «Rupert Murdoch's Twitter slap-down has big implications - and not just for News Corp editors». The Independent [Londres], 29 gener2013.
* ↑ "Al-Monitor named Free Media Pioneer Award winner," Arxivat 2014-04-08 a Wayback Machine. International Press Institute (IPI), (26 febrer 2014).
* ↑ "Al-Monitor, a pro-Tehran website in Washington," Iranian American Forum. Retrieved 22 May 2014.
* ↑ "Mideast News Site Offers Diverse Voices—but Often Parrots Syrian Regime," Tablet (June 20, 2013). Retrieved 22 May 2014.
* ↑ Syrian American acquire stake in as safir

## Enllaços externs

* Al-Monitor - Lloc web oficial